सभामुख ओनसरी घर्तीले प्रधानमन्त्रीलाई पुनः यस विषयमा जानकारी गराउन रुलिङ गरेकी छन्। प्रधानमन्त्रीले संविधानका विषयमा भारतमा पुगेर बोलेको अभिव्यक्ति प्रतिपक्षी एमालेले मात्र होइन, सत्ता सहयात्री माओवादीले समेत आलोचना गर्न पुग्यो। प्रधानमन्त्री देउवाले नेपालको छिमेकी मुलुकसँगको सम्बन्ध सुधारका लागि दक्षिणी छिमेकी मुलुक भारत भ्रमणका क्रममा जारी संयुक्त वक्तव्यमा उल्लेख ४६ बुँदाप्रति पनि व्यापक आलोचना भयो। साउन २८ मा तराई क्षेत्रमा आएको भीषण बाढीबाट रोक्न सप्तकोसीलगायत अन्य सीमा क्षेत्रका बाँधका ढोका खोल्न भारतलाई गरेको आग्रह परिणाममुखी नभएको गुनासो प्रभावितको छ।
